rejauldu/bengali-wikipedia huggingface dataset:
পীচ ঢালা পথ এহতেশাম পরিচালিত ১৯৭০ সালের বাংলাদেশী রোম্যান্টিক-নাট্যধর্মী চলচ্চিত্র। ছবিটির কাহিনী, চিত্রনাট্য এবং সংলাপ লিখেছেন আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। অন্যান্য পার্শ্ব চরিত্রে আছেন আনিস, জলিল, মিঠু, খান জয়নুল, মায়া হাজারিকা প্রমুখ।  কুশীলব   ববিতা  রাজ্জাক  আনিস  জলিল  আজমল হুদা মিঠু  খান জয়নুল  নারায়ণ চক্রবর্তী  জলিল আফগানী  তেজেন চক্রবর্তী  সুলতানা  মায়া হাজারিকা  বেবি রিতা  রহিমা  তোতা মিয়া  আসলাম  কবীর  সমীর  সঙ্গীত চলচ্চিত্রের সঙ্গীত পরিচালনা করেছেন রবীন ঘোষ। আবহ সঙ্গীত পরিচালনা করেছেন করিম সাহাবউদ্দীন। গীত রচনা করেছেন মোহাম্মদ মনিরুজ্জামান, আহমদ জামান চৌধুরী এবং গাজী মাজহারুল আনোয়ার। গানে কণ্ঠ দিয়েছেন ওস্তাদ ফজলুল হক, সাবিনা ইয়াসমিন, শাহনাজ বেগম, আব্দুল জব্বার, খুরশিদ আলম, লাভলি ইয়াসমিন ও মিলি জেসমিন।  গানের তালিকা  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭০-এর চলচ্চিত্র বিষয়শ্রেণী:১৯৭০-এর দশকের প্রণয়ধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:এহতেশাম পরিচালিত চলচ্চিত্র বিষয়শ্রেণী:মুস্তাফিজ প্রযোজিত চলচ্চিত্র বিষয়শ্রেণী:রবীন ঘোষ সুরারোপিত চলচ্চিত্র বিষয়শ্রেণী:আহমদ জামান চৌধুরীর চিত্রনাট্য
এটি অ্যারিজোনার টেলিফোন অঞ্চলের কোডের তালিকা। ডানদিকের মানচিত্রটিতে ক্লিক করতে পারেন, আপনি যেকোন অঞ্চলে ক্লিক করার মাধ্যমে ঐ কোডের অঞ্চলনির্ভর কোডের অংশে চলে যেতে পারবেন। ৬০২ - ফিনিক্স এর মূল শহর, আহওয়াটুকে ও শহরের কিছু পশ্চিমাংস বাদে।  ৫২০ - টুসন, নোগালেস, অ্যারিজোনাদনোগালেস, কাসা গ্র্যান্ডে ও টম্বস্টন, অ্যারিজোনাকম্বস্টন সহ দক্ষিণ অ্যারিজোনা]।  ৪৮০ - ম্যারিকোপা প্রদেশ ও পিনাল প্রদেশের কিছু অংশ, ফিনিক্সের পূর্বাংশের শেষ সীমানা এবং আহওয়াটুকের ফিনিক্সের প্রতিবেশী অঞ্চল। এরমধ্যে মেসা, স্কটসদালে, টেম্পে, চান্ডলার, গিলবার্ট, কুইন ক্রিক, সান টান ভ্যালি, অ্যাপাখে জংশন ও ফাউন্টেন হিলস রয়েছে।  ৬২৩ - ম্যারিকোপা প্রদেশ, ফিনিক্সের পশ্চিমের শেষ সীমানা ও শহরের কিছু পশ্চিমাংস। এরমধ্যে, গ্লেন্ডালে, গুডইয়ার, য়াভোনদালে, টল্লেসন, বাকআই, সান সিটি ও পিওরিয়া রয়েছে।  ৯২৮ - উত্তর ও দক্ষিণ অ্যারিজোনা। এরমধ্যে ইউমা, ফ্ল্যাগস্টাফ, গ্রান্ড ক্যানিয়ন, পায়সন, প্রেসকট, লেক হাভাসু সিটি, বুলহেড সিটি ও কিংম্যান রয়েছে।   ইতিহাস   -মূলত, অ্যারিজোনার মাত্র একটি আঞ্চলিক কোড রয়েছেঃ ৬০২।  -১৯৯৫ সালে, অ্যারিজোনা দুটো আঞ্চলিক কোডে বিভক্ত হয়ে যায়। ম্যারিকোপা প্রদেশ আগের ৬০২ কোডেই থাকে, এবং বাকি অঞ্চল ৫২০ কোড লাভ করে।  -১৯৯৯ সালে, ম্যারিকোপা প্রদেশ আবারও ৬০২, ৪৮০ ও ৬২৩ কোডে বিভক্ত হয় (বর্ণনার জন্য উপর্যুক্ত অংশ দেখুন)।  -২০০১ সালে ম্যারিকোপা প্রদেশের বহিঃপ্রদেশ উত্তর ও দক্ষিণে অর্ধখন্ডিত হয়। দক্ষিণ পাশ ৫২০ কোডটিই ধারণ করে, এবং উত্তরাংশ ৯২৮ কোডলাভ করে।   আরও দেখুন    এনএএনপি-এর আঞ্চলিক কো্ডের তালিকা  উত্তর আমেরিকার নাম্বারিং প্রকল্প   বহিঃসংযোগ   বিষয়শ্রেণী:অ্যারিজোনার আঞ্চলিক কোড বিষয়শ্রেণী:যুক্তরাষ্ট্রের আঞ্চলিক কোডের তালিকা বিষয়শ্রেণী:অ্যারিজোনা সম্পর্কিত তালিকা
তারাশঙ্কর তর্করত্ন () (? - ১৫ নভেম্বর, ১৮৫৮) ছিলেন উনিশ শতকের একজন লেখক। তিনি কলকাতার সংস্কৃত কলেজের কৃতী ছাত্র ছিলেন। বহু বৃত্তি ও পুরস্কার লাভ করেন। ১৮৫১ সালের ১২ নভেম্বর ঈশ্বরচন্দ্র বিদ্যাসাগর মহাশয়ের সুপারিশে সংস্কৃত কলেজে গ্রন্থগারিকের পদ পান এবং বিদ্যাসাগর মহাশয় অ্যাসিস্ট্যান্ট ইনস্পেক্টর অফ স্কুলস নিযুক্ত হলে তাকে সাব-ইনস্পেক্টর নিযুক্ত করেন। তার রচিত গ্রন্থসমূহ হচ্ছে, ভারতবর্ষীয় স্ত্রীগণের বিদ্যাশিক্ষা, পশ্বাবলী, কাদম্বরী (বঙ্গানুবাদ) রাসেলাস (ইংরেজির অনুবাদ) স্বল্পায়ু এই পণ্ডিত ৩০ বছর বয়সের আগেই মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও সংযোজিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ২৭০-২৭১,   জন্ম তারাশঙ্কর তর্করত্ন নদিয়ার কাঁচাকুলিতে জন্মগ্রহণ করেন। তার পিতার নাম মধুসূদন চট্টোপাধ্যায়।  নারীর দুরবস্থার বিবরণ  তারাশঙ্কর তর্করত্ন তার ভারতবর্ষীয় স্ত্রীগণের বিদ্যাশিক্ষা গ্রন্থে বাঙালি সমাজে মেয়েদের দুরবস্থা ও অসহায় অবস্থার চিত্রায়ন প্রসঙ্গে সে সময়ের কৌলীন্যের অত্যাচারের বিবরণ দিয়েছেন। আশি বছরের বুড়োর সঙ্গে পাঁচ বছরের মেয়ের বিয়ে, কিংবা 'স্বীয় কুলোচিত পাত্রের অভাবে' পঞ্চাশ বছরের মেয়েকে আইবুড়ো রাখা, এক পাত্রকে পাঁচ-ছয় কন্যা সম্প্রদান ছিলো উনিশ শতকের বাংলার সমাজচিত্র। তারাশঙ্কর বিবাহ ব্যবসায়ী কৌলিন্যের বিরোধিতা করেছিলেন। তিনি বহুবিবাহেরও বিরোধিতা করে লিখেছিলেন। তারাশঙ্কর সমাজসচেতন ব্যক্তি ছিলেন এবং কৌলিন্যের দোষ অনুভব করেছিলেন।স্বপন বসু, বাংলায় নবচেতনার ইতিহাস, পুস্তক বিপণি, কলকাতা, ডিসেম্বর, ১৯৮৫, পৃষ্ঠা-২৯৩-২৯৪।  তথ্যসূত্র  বিষয়শ্রেণী:১৮৫৮-এ মৃত্যু বিষয়শ্রেণী:উনিশ শতকের বাঙালি লেখক বিষয়শ্রেণী:বাঙালি সমাজ-সংস্কারক বিষয়শ্রেণী:বাঙালি লেখক বিষয়শ্রেণী:ব্রিটিশ-ভারতীয় ব্যক্তি বিষয়শ্রেণী:নদিয়া জেলার ব্যক্তি
| style="padding:0.3em; font-size:90%; background-color:#CEE0F2; border:solid 2px #A3B1BF; text-align:center" width="23.5%" | Tab 2Usage To create a set of tabs, use these five elements. Keep the page tabs in the same order on all pages and use "Tab1" for the current page.  {{Wikipedia:Introduction/TabsTop}} {{Wikipedia:Introduction/Tab1|Current page name}} {{Wikipedia:Introduction/Tab2|Other page name(s)}} {{Wikipedia:Introduction/Tab3|Other page name}} (use for flush-right other page name only) {{Wikipedia:Introduction/TabsBottom}}
গুরুগীতা (; আক্ষরিক অর্থ গুরুর সঙ্গীত) হল একটি হিন্দু ধর্মগ্রন্থ যা ঋষি ব্যাস দ্বারা রচিত হয়েছে বলে জানা যায়। এই শাস্ত্রের শ্লোকগুলিও জপ করা যেতে পারে। পাঠ্যটি বৃহত্তর স্কন্দপুরাণের অংশ। পাঠ্যটির বিভিন্ন সংস্করণ রয়েছে, প্রায় ১০০ থেকে ৪০০ শ্লোকের মধ্যে পরিবর্তিত। আরেকটি মত হল যে গুরুগীতা বিশ্বসার তন্ত্রের অংশ।Saraswatananda Bharat, Swami Diksha Prasanga, Gurugita O Bani, Bharat Sevashram Sangha, 211, Rashbehari Avenue, Ballygunge, Kolkata – 700 019, p. 52 (ed. 2015)   সিদ্ধযোগ ঐতিহ্যে, গুরুগীতাকে "অপরিহার্য পাঠ" হিসাবে বিবেচনা করা হয়; অন্যান্য কিছু ঐতিহ্যও এই মত পোষণ করে। মুক্তনন্দ গুরুগীতার অনন্য সংস্করণ তৈরি করার জন্য ১৮২টি শ্লোক বেছে নিয়েছিলেন, যেগুলো জপের নিজস্ব সুর রয়েছে।Muktananda (1984). The Nectar of chanting: Sacred texts and mantras sung in the ashrams of Swami Muktananda: Sanskrit transliteration with English translations; SYDA Foundation; pp. xiv, 6-57   গুরুগীতার পাঠ্য হিন্দু দেবতা, ভগবান শিব এবং তার স্ত্রী পার্বতীর মধ্যে কথোপকথন বর্ণনা করে, যেখানে তিনি তাকে জিজ্ঞাসা করেন কিভাবে মুক্তি পেতে হয়। শিব গুরু নীতি, গুরু উপাসনার সঠিক উপায় এবং গুরুগীতার পুনরাবৃত্তির পদ্ধতি ও উপকারিতা বর্ণনা করে তার উত্তর দেন। আরও দেখুন  ভগবদ্গীতা  ব্যাধগীতা  হংসগীতা বা উদ্ধবগীতা  দেবীগীতা  ঈশ্বরগীতা  অবধূতগীতা  অষ্টাবক্রগীতা  অনুগীতা  তথ্যসূত্র   উৎস    The Nectar of chanting: Sacred texts and mantras sung in the ashrams of Swami Muktananda: Sanskrit transliteration with English translations SYDA Foundation Rev. ed edition (1978)   Paramhansa Pranavadarshan, Shri Guru Gita, Pranava, Inc. (2001)         বহিঃসংযোগ   Shri Guru Gita in English, Hindi, and MP3  বিষয়শ্রেণী:হিন্দু ধর্মগ্রন্থ বিষয়শ্রেণী:ভক্তি আন্দোলন বিষয়শ্রেণী:সংস্কৃত গ্রন্থ
গোপন করার বৈশিষ্ট্যটি কেবলমাত্র চারটি ক্ষেত্রে ব্যবহার করা যাবে:  অ-প্রকাশ্য ব্যক্তিগত তথ্য অপসারণ যেমন ফোন নম্বর, বাড়ির ঠিকানা, কর্মক্ষেত্র বা ছদ্মনামযুক্ত বা বেনামী ব্যক্তিদের পরিচয় যারা তাদের পরিচয় প্রকাশ করেননি, বা সাধারণ ব্যক্তি যারা সেই ব্যক্তিগত তথ্যগুলো জনসমক্ষে প্রকাশ করতে চান না এইরূপ কোন তথ্য। সম্ভাব্য অবমাননাকর তথ্য অপসারণ, অথবা:  উইকিমিডিয়া ফাউন্ডেশনের পরামর্শদাতার পরামর্শ অনুযায়ী অথবা  যখন ঘটনাটি পরিষ্কার হয়, এবং উক্ত সংশোধন রাখার কোনও সম্পাদকীয় কারণ নেই।  উইকিমিডিয়া ফাউন্ডেশনের পরামর্শদাতার পরামর্শ অনুযায়ী কপিরাইটযুক্ত বিষয়বস্তু অপসারণ।  স্বয়ংক্রিয় তালিকা এবং লগগুলোতে নির্লজ্জ আক্রমণ নাম লুকানো, যেখানে এটি সম্পাদনার ইতিহাসকে ব্যাহত করে না। যা স্পষ্টতই কাউকে অপমান, হুমকি বা হয়রানি করার উদ্দেশ্যে করা হয়।
নৈনিতাল   ভারতের উত্তরাখণ্ড অঙ্গরাজ্যের একটি শহর। এটি রাজ্যটির কুমায়ুন বিভাগের নৈনিতাল জেলার সদর শহর। শহরটি বহিঃস্থ হিমালয় পর্বতমালার পাদদেশে সমুদ্র সমতল থেকে ২০৮৪ মিটার উচ্চতায় অবস্থিত। শহরটি পর্বতবেষ্টিত নাশপাতি আকারের একটি হ্রদের উপত্যকাতে অবস্থিত। এখানকার পর্বতগুলির চূড়া থেকে দৃশ্যমান ভূ-দৃশ্যাবলি অসাধারণ। দক্ষিণে রয়েছে বিস্তীর্ণ সবুজ সমভূমি আর উত্তরে তাকালে দেখা যাবে বরফাবৃত হিমালয়ের কেন্দ্রীয় পর্বতগুলির সারি (নন্দা দেবী, ত্রিশূল এবং নন্দা কোট যাদের মধ্যে অন্যতম)। Nainital District The Imperial Gazetteer of India, volume 18, pp. 322-323. 1908  মুন্সী প্রেমচাঁদ, রাডিয়ার্ড কিপলিং এবং জিম করবেট তাদের রচনাতে নৈনিতালের উল্লেখ করেছেন। জিম করবেট স্বয়ং এখানে বাস করতেন। অমিতাভ বচ্চন এখানকার শেরউড কলেজে পড়াশোনা করেন। ১৯শ শতকের দ্বিতীয়ার্ধে ভিক্টোরীয় যুগে এখানে মূলত ইংরেজ প্রশাসক ও কর্মচারীরা বাস করতেন। এখানকার বিভিন্ন প্রতিষ্ঠান ও বাসভবনের স্থাপত্যে এর ছাপ আজও রয়ে গেছে।  নৈনিতালে বর্তমানে প্রায় ৩৯ হাজার লোকের বাস।   তথ্যসূত্র   বিষয়শ্রেণী:উত্তরাখণ্ডের শহর বিষয়শ্রেণী:উত্তরাখণ্ডের পর্যটন
পানদেসাল কথাটি স্পেনিয় ভাষায় অর্থ হল লবণ রুটি। এটি ফিলিপাইনের একটি রুটির রোল জাতীয় খাবার। এই খাবারটি সাধারণত প্রাতঃরাশে খাওয়া হয়।  এটি ময়দা, খামির, চিনি, তেল এবং লবণ দিয়ে তৈরি করা হয়। "Pandesal."  Pinoyslang.com. Accessed July 2011.   বর্ণনা  পানদেসাল ফিলিপাইনের একটি জনপ্রিয় খামিরযুক্ত রুটি। এই রুটি প্রস্তুত করতে সাধারনভাবে মাখা ময়দার লম্বা লেচি কেটে তাকে গোল করে পৃথক পৃথক আকার দেওয়া হয়। এরপর ব্রেড ক্রাম্ব বা পাউরুটির সূক্ষ্ম গুড়ো প্রস্তুত করতে হয়। তারপর গোল আকারে কাটা লেচিগুলোতে গুড়ো পাউরুটির প্রলেপ দেওয়া হয়। এগুলি তারপরে ভাগ করা হয় এবং বেক করা হয়।  এটি সাধারণত গরম গরম পরিবেশন করা হয়। এটি সাধারনভাবে খাওয়া হয় অথবা কফি, সোকোলেট (গরম চকোলেট) বা দুধে ডুবিয়েও খাওয়া যেতে পারে । মাঝে মাঝে এর ভেতর মাখন, মার্জারিন, পনির, জ্যাম, চিনাবাদাম মাখন, চকোলেট, বা ডিম, সার্ডিন এবং মাংস ইত্যাদি সুস্বাদু খাদ্য উপাদানের ভরাট করে দেওয়া হয়।  এর স্বাদ এবং গঠনের সাথে পুয়ের্তো রিকান প্যান ডি আগুয়া, ফ্রেঞ্চ ব্যাগুয়েট, মেক্সিকান বলিলো ইত্যাদি খাবারের ঘনিষ্ঠ মিল লক্ষ্য করা যায়। পানদেসাল -এর অর্থ রুটি, কিন্তু সাধারন রুটির তুলনায় এর স্বাদ সামান্য মিষ্টি হয়। বেশিরভাগ বেকারি থেকে সকালের জল্খাবার হিসাবে প্যানদেসাল তৈরি করা হয় ও বিক্রি করা হয়। তবে কিছু বেকারি দিনের বেশিরভাগ সময়ই পান্দেসাল তৈরি ও বিক্রী করে থাকেন। applepiepatispate.com   বৈকল্পিক  সুপারমার্কেটের কিছু পানদেসাল কম খসখসে এবং হালকা হয়। এগুলিতে প্রথাগত পানদেসাল -এর চেয়ে বেশি চিনি থাকে। প্রথাগত পানদেসালে মাত্র ১.৭৫% চিনি মেশানো থাকে।   সিয়ারগাও দ্বীপে পানদেসালের এক ডিম্বাকৃতির স্থানীয় সংস্করণ পাওয়া যায় যা প্যান ডি সার্ফ  নামে পরিচিত কারণ এটি একটি সার্ফবোর্ডের মতো দেখতে হয়। এটি নারকেলের ভুসি দিয়ে তৈরি অস্থায়ী চুলায় বেক করা হয় এবং সাধারণত প্যান ডি কোকোর সাথে বিক্রি হয়।   পানদেসালের একটি জনপ্রিয় নতুন রূপ হল উবে পনির পানদেসাল। এই পানদেসালে বেগুনি ইয়াম এবং পনির ভরা থাকে। এটি বৈশিষ্ট্যগতভাবে বেগুনি বর্ণের হয়।  অন্যান্য কিছু পানদেসালের ভিন্ন প্রকারের মধ্যে স্বাদের জন্য চকোলেট, ম্যাচা, স্ট্রবেরি এবং নীল বর্নের বেরি ফল ব্যবহার হয়।   একটি নরম, হলুদ বর্ণের ফিলিপিনো ব্রেড রোল আছে যা পানদেসালের মতো দেখতে হয়। ডিম, দুধ এবং মাখন বা মার্জারিন ব্যবহার করে এটি প্রস্তুত করা হয়। এটি সেনোরিটা রুটি, স্প্যানিশ রুটি বা প্যান দে কাস্টিলা নামে পরিচিত। এটি পানদেসালের থেকে প্রকৃতিতে ভিন্ন হয়। এর ভেতরে সাধারণত মিষ্টি স্বাদের খাদ্য উপকরন ভরা থাকে। এটি স্প্যানিশ রুটির সাথে সম্পর্কযুক্ত নয়।    তথ্যসূত্র   বিষয়শ্রেণী:ফিলিপিনো রন্ধনশৈলী
পাইল পশ্চিম নেপালের সেতী অঞ্চলের অছাম জেলার একটি প্রাক্তন গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৪৪০৪ জন এবং খানার সংখ্যা ছিল ১০১৫ টি। ২০০১ সালের শুমারি অনুসারে জনসংখ্যা ছিল ৪৯৫০ জন এবং সাক্ষরতার হার ছিল ৩৭%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
বাসগো ভারতের জম্মু ও কাশ্মীর রাজ্যের লাদাখ অঞ্চলে অবস্থিত এক ঐতিহাসিক শহর।   অবস্থান   বাসগো ভারতের জম্মু ও কাশ্মীর রাজ্যের লাদাখ অঞ্চলে লেহ জেলায় সিন্ধু নদের তীরে লেহ শহর তেকে ৪০ কিলোমিটার দূরে  স্থানাঙ্কে Falling Rain Genomics, Inc - Basgo সমুদ্রপৃষ্ঠ থেকে ৩,২৯২ মিটার বা ১০,৮২১ ফুট উচ্চতায় অবস্থিত।   বাসগো বৌদ্ধবিহার   ১৬১০ খ্রিষ্টাব্দে লাদাখের নামগ্যাল রাজবংশের রাজা জাম্যাং নামগ্যালের শাসনকালে তাঁর পুত্র সেংগে নামগ্যাল বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।    তথ্যসূত্র    বহিঃসংযোগ   https://web.archive.org/web/20070104080716/http://www.univie.ac.at/itba/pages/sites/Basgo.html  বিষয়শ্রেণী:লাদাখের বৌদ্ধবিহার
ইমতিয়াজ আহমেদ চৌধুরী (    ) একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে আগস্ট ২০১৮ থেকে জানুয়ারী ২০২৩ পর্যন্ত জাতীয় পরিষদে নির্বাচিত হয়েছিলেন।   রাজনৈতিক জীবন  ইমতিয়াজ আহমেদ চৌধুরী এনএ-৮৫ মান্ডি বাহাউদ্দিন আসন থেকে নির্বাচিত হয়েছিলেন। তিনি ২০০৪ থেকে ২০০৭ সাল পর্যন্ত প্রাক্তন প্রধানমন্ত্রী শওকত আজিজের অধীনে পাবলিক অভিযোগ ব্যুরোর চেয়ারম্যান হিসেবে দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
কাতারের বিচার মন্ত্রণালয় এর দায়িত্ব:   কাতারে আইনের অনুশীলন তত্ত্বাবধান করা  রাষ্ট্রের বিরুদ্ধে দায়ের করা মামলায় ফেডারেল সরকারকে রক্ষা করা  আইনি প্রক্রিয়ার নিবন্ধন তদারকি করা  অন্যান্য সরকারী সংস্থা দ্বারা গৃহীত চুক্তি পর্যালোচনা করা  আইন সম্পর্কে সচেতনতা বৃদ্ধি, সরকারী কর্মচারীদের জন্য আইনী প্রশিক্ষণ প্রদান এবং আইন-সম্পর্কিত যেকোনো পেশা পর্যবেক্ষণ করা   মন্ত্রীদের তালিকা (১৯৭১ এর স্বাধীনতা অর্জনের পরে)    'আব্দ আল-রহমান ইবনে সাউদ আল-থানি (১৯৭১-১৯৭৫)*  আহমদ বিন সাইফ আল থানি (১৯৮৯-১৯৯৪)  নায়েব মুহাম্মদ আল-নুয়াইমি (১৯৯৫-১৯৯৭)  আহমদ বিন মুহাম্মদ আলী আল-সুবাই (১৯৯৭-১৯৯৯) [অভিনয়]  হাসান বিন আবদুল্লাহ আল-গানিম (২০০০-২০১২)  হাসান লাহদান সাকর আল মোহান্নাদি (২০১২-২০১৮)  ইসা বিন সাদ আল জাফালি আল নুয়াইমি (২০১৮-২০২১)  মাসুদ বিন মোহাম্মদ আল আমেরি (২০২১-বর্তমান)   আরও দেখুন    বিচার মন্ত্রণালয়  কাতারের রাজনীতি   তথ্যসূত্র   বিষয়শ্রেণী:বিচার মন্ত্রণালয় বিষয়শ্রেণী:কাতারের মন্ত্রণালয়
আবদুর রাজ্জাক একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ  আবদুর রাজ্জাক (অধ্যাপক): বাংলাদেশের বিশিষ্ট শিক্ষাবিদ এবং বুদ্ধিজীবী।  আবদুর রাজ্জাক (চিত্রশিল্পী) (১৯৩২ - ২৩ অক্টোবর, ২০০৫): ছিলেন একজন বাংলাদেশী চিত্রশিল্পী ও ভাস্কর।  আবদুর রাজ্জাক (বীর প্রতীক), বাংলাদেশ স্বাধীনতা যুদ্ধে বীর প্রতীক খেতাবপ্রাপ্ত মুক্তিযোদ্ধা।   আরও দেখুন   রাজ্জাক: আব্দুর রাজ্জাক  বাংলাদেশের চলচ্চিত্র অভিনেতা।  মো. আবদুর রাজ্জাক -বাংলাদেশী রাজনীতিবিদ এবং ফরিদপুর-৪ আসনের সাবেক সাংসদ।  আবদুর রাজ্জাক আন-নাইফ: ইরানের প্রধান মন্ত্রী।  আব্দুর রাজ্জাক (রাজনীতিবিদ) (জন্ম:১ আগস্ট, ১৯৪২ - মৃত্যু: ২৩ ডিসেম্বর ২০১১): বাংলাদেশী রাজনীতিবিদ।  আব্দুর রাজ্জাক (টাংগাইলের রাজনীতিবিদ) (জন্ম ১লা ফেব্রুয়ারি ১৯৫৫): বাংলাদেশী রাজনীতিবিদ।  আব্দুর রাজ্জাক (ক্রিকেটার): খুলনায় জন্মগ্রহণকারী আব্দুর রাজ্জাক বাংলাদেশ জাতীয় ক্রিকেট দলের অন্যতম খেলোয়াড়।  আব্দুল রাজ্জাক (ক্রিকেটার): পাকিস্তনি আন্তর্জাতিক ক্রিকেটার।
... ... ... লক্ষ্মণ  সেন বাংলার সেন রাজবংশের শেষ রাজা। ... ... ...   ... ... ... ইসলামের আবির্ভাবের আগে আরবের গননায় হাজারের উপর কোন সংখ্যা ছিল না।   ... ... ... ভারতীয় উপমহাদেশে ইস্ট ইন্ডিয়া কোম্পানি সর্ব প্রথম বাংলায় তাদের শাসন শুরু করে। ... ... ...   ... ... ... ... ক্লিওপেট্রা মিশরের  টলেমী বংশের শেষ শাসক... ... ... ...   ... ... ... দার্শনিক সক্রেটিসের ছাত্র ছিলেন দার্শনিক প্লেটো। আবার প্লেটোর ছাত্র ছিলেন দার্শনিক এরিস্টোটল। আবার এরিস্টোটলের ছাত্র ছিলেন মহাবীর আলেকজান্ডার... ... ... right|thumb|এরিস্টোটল   ... ভারতের শেষ স্বাধীন মুঘল সম্রাট বাহাদুর শাহ জাফর ... ... ...  ... ... ...ঘসেটি বেগমকে অর্ধেক পুতে হত্যা করা হয়েছিলো...
পায়েল দেব হলেন একজন ভারতীয় নৈপথ্য কণ্ঠশিল্পী এবং সুরকার যিনি বলিউড চলচ্চিত্রের জন্য গান গায় এবং সুর রচনা করেন। তিনি চলচ্চিত্র বাজিরাও মাস্তানি থেকে "আব তোহে জানে না দুঙ্গী" এর পাশাপাশি নামাস্তে ইঙ্গল্যান্ড থেকে "ভারে বাজার" গানগুলি গেয়েছেন। দেব তার অভিষেক ঘটান খান্দানি শাফাখানা চলচ্চিত্রের জন্য "দিল জানিয়ে" গানে একজন সুরকার হিসেবে। তিনি চলচ্চিত্র মারজাওয়া এর জন্য তুম হি আনা গানের সঙ্গীত-রচনার জন্য সাফল্য লাভ করেন। তিনি এছাড়াও "গেন্দা ফুল" গানের অভিযোজন করা সংস্করণের জন্য পরিচিত, যা ইউটিউবে সেপ্টেম্বর ২০২১ অনুযায়ী ৮৫ কোটি দর্শন আয় করে। পরবর্তীতে, তিনি ২০২১ সালে "বারিশ বান জানা" গানটি গান যা সফল হয়ে উঠে।https://www.bollywoodlife.com/video-gallery/trending-tunes-badshah-and-jacqueline-fernandezs-genda-phool-is-back-on-top-1634689/  ব্যক্তিগত জীবন গানসমূহের তালিকা আপনি ধুন এ একজন সদস্য হিসেবে গানের তালিকা তথ্যসূত্র  বহিঃসংযোগ  আধিকারিক ওয়েবসাইট   বিষয়শ্রেণী:জীবিত ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ঝাড়খণ্ডের সঙ্গীতশিল্পী বিষয়শ্রেণী:ভারতীয় গায়িকা বিষয়শ্রেণী:ভারতীয় নারী সুরকার বিষয়শ্রেণী:১৯৮৯-এ জন্ম
ড. আবু আম্মার ইয়াসির ক্বাদি (বা ইয়াসির কাজি) হলেন একজন পাকিস্তানি বংশোদ্ভুত আমেরিকান মুসলিম লেখক এবং পশ্চিমা বিশ্বে বহুল পরিচিত অন্যতম ইসলামিক শিক্ষামুলক প্রতিষ্ঠান, আল-মাগরিব ইন্সটিটিউটের একাডেমিক অ্যাফেয়ার্স বিভাগের ডিন। তিনি ইসলাম ও সমসাময়িক সাম্প্রতিক ইসলামিক বিষয়াবলির উপর উপর বেশ কয়েকটি বই লিখেছেন এবং লেকচার দিয়েছেন। ২০১১ সালে নিউ ইয়র্ক টাইমস ম্যাগাজিনের একটি প্রতিবেদনে ইয়াসির ক্বাদিকে "আমেরিকার ইসলামে একজন অন্যতম শ্রেষ্ঠ প্রভাবশালী ধর্মীয় ব্যক্তিত্ব" হিসেবে উল্লেখ করা হয়।   বাংলাদেশে প্রকাশিত বইসমূহ    দুআঃ বিশ্বাসীদের হাতিয়ার (অনুবাদঃ মাসুদ শরিফ) গার্ডিয়ান পাবলিকেশন্স, ২০১৯.  সেনাপতি খালিদ বিন ওয়ালিদ.(অনুবাদঃ মোহাম্মদ সাইফুল্লাহ) প্রচ্ছদপ্রকাশন.  আয়িশা বিনতে আবু বকর. (অনুবাদঃ আলী আহমাদ মাবরুর) ২ খণ্ড. প্রচ্ছদপ্রকাশন.  খাদিজা বিনতে খুয়াইলিদ. (অনুবাদঃ মোহাম্মদ সাইফুল্লাহ) প্রচ্ছদ প্রকাশন.  ভারতীয় আগ্রাসন (অনুবাদ সোহেল রানা ও আহমেদ জুনাইদ) গার্ডিয়ান পাবলিকেশনস   আরও দেখুন   দাওয়াত  মুসলিম দাওয়াতীদের তালিকা   তথ্যসূত্র    বহিঃসংযোগ    অফিসিয়াল ফেসবুক পাতা  অফিসিয়াল টুইটার অ্যাকাউন্ট  অফিসিয়াল ইউটিউব চ্যানেল  বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:১৯৭৫-এ জন্ম বিষয়শ্রেণী:মুহাজির ব্যক্তি বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:টেক্সাসের মুসলিম
তেল আবিব হল তেল আবিব বিশ্ববিদ্যালয়ের প্রত্নতত্ত্ব ইনস্টিটিউট কর্তৃক প্রকাশিত একটি সাময়িকী। এটি একটি আন্তর্জাতিক, পিয়ার-রিভিউ, টেইলর অ্যান্ড ফ্রান্সিস প্রকাশনা গোষ্ঠী দ্বারা প্রকাশিত দ্বি-বার্ষিক সাময়িকী। এটি দক্ষিণ লেভান্টে সাম্প্রতিক প্রত্নতাত্ত্বিক গবেষণা এবং নিকট পূর্ব প্রত্নতত্ত্বে গবেষণার উপর নিবন্ধ প্রকাশ করে। এর প্রধান লক্ষ্য হল বাইবেল ও প্রোটোহিস্টোরিক সময়কাল (লৌহ যুগ, ব্রোঞ্জ যুগ, চ্যালকোলিথিক এবং নিওলিথিক)। এটি শাস্ত্রীয় এবং প্রাগৈতিহাসিক প্রত্নতত্ত্বের উপরও কিছু নিবন্ধ প্রকাশ করে।  ২০২২ সাল পর্যন্ত, উপদেষ্টা বোর্ডে ইসরায়েল, মার্কিন যুক্তরাষ্ট্র, স্পেন, অস্ট্রেলিয়া, যুক্তরাজ্য, ফ্রান্স, সুইজারল্যান্ড এবং জার্মানির গবেষকরা ছিল।   তথ্যসূত্র    বহিঃসংযোগ         (CiteScore)  বিষয়শ্রেণী:দ্বিবার্ষিক গবেষণা পত্রিকা বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:১৯৭৪-এ প্রতিষ্ঠিত প্রকাশনা
upright=1.4|thumb|১৭৪২ সালে প্রকাশিত গিইয়োম দ্যলিল-এর মানচিত্রাবলী Imperii Orientalis et Circumjacentium Regionum thumb|upright|মের্কাতরের (মার্কেটর) ১৫৯৫ সালে প্রকাশিত মানচিত্রাবলীর ভেতরের মলাট মানচিত্রাবলী বা ভূচিত্রাবলী বা মানচিত্র গ্রন্থ বলতে সমগ্র পৃথিবীর বা পৃথিবীর কোনও অঞ্চলের একাধিক মানচিত্রের বাঁধাইকৃত সঙ্কলনকে বোঝায়।  আকার ও ভেতরে পরিবেশিত তথ্যের পরিমাণ ও প্রকৃতি অনুযায়ী বিভিন্ন ধরনের মানচিত্রাবলী প্রকাশিত হতে পারে। কিছু ভ্রমণকারী ছোট আকারের মানচিত্রাবলী বহন করেন, যাতে সড়ক ও দিকনির্দেশনা সংক্রান্ত তথ্য দেওয়া থাকে। ভ্রমণকারীর মানচিত্রাবলী সাধারণত কুণ্ডলিত তারে বাঁধাই করা থাকে, যাতে একে সহজে সমতল করে খোলা রাখা যায়। আবার কিছু কিছু মানচিত্রাবলী অত্যন্ত বৃহৎ ও অনুপুঙ্খ খুঁটিনাটি বিবরণে সমৃদ্ধ, যেগুলি খুলে পড়তে বিশেষ অবলম্বনের প্রয়োজন হতে পারে।  একটি আকরগ্রন্থ (রেফারেন্স) হিসেবে ব্যবহৃত সাধারণ  মানচিত্রাবলীতে বিভিন্ন স্থানের ভৌগোলিক অবস্থানের উপরে জোর দেওয়া হয়। দেশের ও দেশের প্রশাসনিক উপবিভাজনগুলির রাজনৈতিক সীমানার পাশাপাশি ভূতাত্ত্বিক, ভূরাজনৈতিক, সামাজিক, ধর্মীয় ও অর্থনৈতিক পরিসংখ্যানসমৃদ্ধ মানচিত্রও অন্তর্ভুক্ত করা হতে পারে। বিশেষ বিষয়ের মানচিত্রাবলীতে একটি মাত্র বিষয়ের উপর জোর দেওয়া হয়, যেমন কৃষি বা জলবায়ু। সাধারণ মানচিত্রাবলীগুলিতে স্থানের ছবি, সারণি বা ছকে পরিবেশিত উপাত্ত, বিভিন্ন অঞ্চল সম্পর্কে বাস্তব তথ্য, এবং গ্রন্থের শেষে স্থাননামগুলির একটি নির্ঘণ্ট থাকে যাতে স্থাননামের পাশে পৃষ্ঠাসংখ্যা, এবং মানচিত্রের উল্লম্ব ও অনুভূমিক অক্ষ বরারবর  স্থানটির অবস্থান সংখ্যা ও বর্ণের মাধ্যমে নির্দেশ করা থাকে। কখনও কখনও দ্রাঘিমা ও অক্ষাংশ দ্বারাও নির্ঘণ্টের স্থাননামের মানচিত্রে অবস্থান নির্দেশ করা হতে পারে।    আধুনিক কম্পিউটার ও ইন্টারনেটের যুগে এসে বাঁধানো বই ছাড়াও কম্পিউটারের মনিটরের পর্দায় প্রদর্শনযোগ্য মানচিত্র সঙ্কলন প্রকাশ করা হয়ে থাকে।  ১৬শ শতকে গেরার্দুস মের্কাতর (মার্কেটর) নামক একজন ব্যক্তি একটি মানচিত্র সঙ্কলন গ্রন্থনা করেন। তাঁর এই মানচিত্রাবলী গ্রন্থের ভেতরের মলাটে একটি অঙ্কিত ছবি ছিল, যেখানে দেখা যায় গ্রিক পুরাণের অ্যাটলাস নামের এক দৈত্য পৃথিবীকে কাঁধে নিয়ে বহন করছে। এরপরে অন্যান্য প্রকাশিত মানচিত্রাবলী গ্রন্থগুলিতেও অ্যাটলাসের ছবি রাখা শুরু হয়। তখন থেকে পাশ্চাত্যে, বিশেষ করে ইংরেজি ভাষায়, মানচিত্রাবলী বা মানচিত্র সঙ্কলনকে "অ্যাটলাস" বা এই জাতীয় নামে ডাকা হয়। ১৫৭০ খ্রিস্টাব্দে আব্রাহাম অর্টেলিয়াসের সঙ্কলিত থিয়েটার অফ দ্য ওয়ার্ল্ড-কে ইতিহাসের সর্বপ্রথম আধুনিক মানচিত্রাবলী হিসেবে গণ্য করা হয়।  পৃথিবী ছাড়া সৌরজগতের অন্যান্য গ্রহ ও উপগ্রহের মানচিত্রাবলীও প্রকাশ করা হয়েছে।  তথ্যসূত্র  বিষয়শ্রেণী:মানচিত্রাবলী
রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নম্বর গৌরমোহন মুখোপাধ্যায় স্ট্রিটে অবস্থিত। ১৮৬৩ খ্রিস্টাব্দের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের পুরো শৈশব ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ পি জে আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন।   ইতিহাস  ১৮৮৪ খ্রিস্টাব্দে বিবেকানন্দের বাবা বিশ্বনাথ দত্তের দেহাবসান হয়। সেই সময় বিবেকানন্দের কাকীমাও তাঁদের বাড়িতে থাকতেন। বিশ্বনাথ দত্তের মৃত্যুর পর তিনি বাড়ির সম্পূর্ণ অধিকার দাবি করে বিবেকানন্দের মা ভুবনেশ্বরী দেবী ও তার পরিবারবর্গের বিরুদ্ধে একটি মামলা দায়ের করেন। এই মামলায় বিবেকানন্দ জয়ী হন। তবে উচ্চতর আদালতে পুনর্বিচারের জন্য মামলাটি আবার দায়ের করা হয়। উচ্চতর আদালতে মামলাটি অনেক দিন ধরে চলে। ১৯০২ খ্রিস্টাব্দে বিবেকানন্দের মৃত্যুর কিছুদিন আগে মামলাটি শেষ হয়। সেখানেও বিবেকানন্দ জয়ী হন।   সংস্কার  কালক্রমে বিবেকানন্দের পৈতৃক বাসভবনটি জীর্ণ হয়ে পড়েছিল। ১৯৬২ খ্রিস্টাব্দে রামকৃষ্ণ মিশন কর্তৃপক্ষ সম্পত্তিটি অধিগ্রহণ করে একটি জাদুঘর স্থাপনের সিদ্ধান্ত নেন। ১৯৯৯ খ্রিস্টাব্দের মে মাসে পশ্চিমবঙ্গ সরকারের সহায়তায় রামকৃষ্ণ মিশন জমি ও পার্শ্ববর্তী স্থানটি অধিগ্রহণ করে। প্রকল্প রূপায়ণের জন্য একটি কমিটি গঠিত হয়। কমিটি কেন্দ্রীয় সরকার, রাজ্য সরকার ও সাধারণের দান থেকে ১০ কোটি টাকা জোগাড় করতে সমর্থ হয়। এর মধ্যে কেন্দ্রীয় সরকারই দান করেছিল ৯.৯ কোটি টাকা। ২০০৪ খ্রিস্টাব্দে সংস্কারের পর বাড়িটিকে একটি জাদুঘর ও সাংস্কৃতিক কেন্দ্রে রূপায়ণের কাজ শেষ হয়।  বর্তমানে এই বাড়িতে একটি জাদুঘর, একটি গবেষণা কেন্দ্র, একটি স্মারক মন্দির, একটি গ্রন্থাগার, একটি ইংরেজি শিক্ষা কেন্দ্র, একটি কম্পিউটার প্রশিক্ষণ কেন্দ্র ও একটি দাতব্য চিকিৎসালয় রয়েছে। এখানে নিয়মিত সেমিনার ও আলোচনা সভা আয়োজিত হয়।   ছবি    পাদটীকা   বহিঃসংযোগ  বিষয়শ্রেণী:স্বামী বিবেকানন্দ বিষয়শ্রেণী:রামকৃষ্ণ মিশন বিষয়শ্রেণী:কলকাতার জাদুঘর
সৈয়দ হামজা (জন্ম: ১৭৫৫ - মৃত্যু: ১৮১৫) সপ্তদশ শতাব্দীর একজন বাঙালি কবি ও সাহিত্যিক। তিনি পুথিঁ সাহিত্যিক হিসেবে সমধিক পরিচিত।  জন্ম সৈয়দ হামজা পশ্চিমবঙ্গ এর হুগলি জেলার ভুরশুট পরগনার উদনা গ্রামে সৈয়দ হামজার পৈতৃক নিবাস ছিল। তার পিতার নাম সৈয়দ মীর হেদায়েতুল্লাহ। উদনা গ্রামের বীর পাড়ায় তার বাড়ি। তিনি আরবি, ফারসি, উর্দু ভাষা ও সাহিত্যে সুপণ্ডিত ছিলেন।মুহম্মদ মনসুরউদ্দীন রচনাবলী, প্রথম খণ্ড, পৃষ্ঠা ১৯২  সাহিত্য চর্চা অল্প বয়সে সৈয়দ হামজার কবি-প্রতিভার স্ফুরণ ঘটে। তিনি  পাঁচালি ও হেঁয়ালি জাতীয় ছড়া রচনার মাধ্যমে কাব্যচর্চা শুরু করেন। তাঁর প্রথম কাব্য মধুমালতী (১৭৮৮) সামান্য আঞ্চলিকতা ছাড়া শুদ্ধ সাহিত্যিক বাংলায় রচিত। হিন্দিতে কুতবন ও মনঝন এবং বাংলায় মুহম্মদ কবির পূর্বেই রোম্যান্সধর্মী এ কাব্য রচনা করেন। এর কাহিনী অলৌকিকতায় পূর্ণ হলেও মানুষের ধর্ম, সমাজ, নীতি, আচার, সংস্কার ইত্যাদি উপেক্ষিত হয়নি।  সৈয়দ হামজার দ্বিতীয় কাব্য  আমীর হামজা (১৭৯৫)। এ কাব্যের উৎস ফারসি দাস্তান্-ই-আমীর হাম্জা। এটি বাংলা, হিন্দি, আরবি ও ফারসি শব্দের মিশ্রণজাত ‘মুসলমানি বাংলা’য় রচিত। সাধারণভবে  দোভাষী পুথি হিসেবে পরিচিত এরূপ কাব্যরীতির প্রতি সৈয়দ হামজার বেশ আকর্ষণ ছিল। তাঁর পরের দুটি কাব্য  জৈগুনের পুথি (১৭৯৭) ও হাতেম তাই-এ একই ভাষারীতি অনুসৃত হয়েছে।  আমীর হামজা ও জৈগুনের পুথি  যথাক্রমে  হযরত মুহাম্মাদ (স.) এর পিতৃব্য আমীর হামজা এবং হযরত আলী (রা.) পুত্র হানিফার বীরত্বগাথা নিয়ে রচিত। হাতেম তাই-এর উৎস আরায়েশ মহ্ফিল নামক  উর্দু কাব্য। এতে আরবের লিজেন্ডারি পরোপকারী ধার্মিক পুরুষ হাতেম তাইকে কেন্দ্র করে বহু অলৌকিক কাহিনীর সমাবেশ ঘটেছে। আমীর হামজা ও হাতেম তাই উভয় কাব্যই আকারে বিশাল।bn.banglapedia.org   সাহিত্যকীর্তি   মধুমালতী (১৭৮৮) - পুথিঁ (বাংলা)  আমীর হামজা (১৭৯৫)   হানিফার জঙ্গনামা   হাতেম তাই   তথ্যসূত্র   আরো পড়ুন  বিষয়শ্রেণী:বাঙালি কবি বিষয়শ্রেণী:১৭৫৫-এ জন্ম বিষয়শ্রেণী:১৮১৫-এ মৃত্যু বিষয়শ্রেণী:পুথিঁ সাহিত্য